Ieva Juozapaitytė

Ieva Barbora Juozapaitytė (g. 1992 m. birželio 23 d. Vilniuje) – operos solistė (sopranas).

Biografija 

Gimė 1992 m. birželio 23 d. Vilniuje (Lietuva) garsių muzikų doc. Eglės Juozapaitienės ir prof. Vytauto Juozapaičio šeimoje.

2011 m. baigė Vilniaus m. Versmės katalikiškąją gimnaziją.

2011–2012 m. dainavimo mokėsi Vilniaus kolegijoje pas doc. Eglę Juozapaitienę.

2012–2018 m. baigė magistro studijas Lietuvos muzikos ir teatro akademijoje, prof. Vladimiro Prudnikovo dainavimo klasėje.

2017–2018 m. dainavimo mokėsi Helsinkio menų universiteto Sibelijaus akademijoje (Suomija).

I.B.Juozapaitytė savo profesinius įgūdžius nuolat tobulina įvairiuose meistriškumo kursuose Lietuvoje ir Užsienyje. Studijų metais solistė dalyvavo įvairiuose operos daininkų konkursuose ir perklausose. 2017 m. dalyvavo Londono Meistriškumo Kursuose (angl. London Master Classes) Mančesteryje (Jungtinė Karalystė), 2022 m. Italijoje (Teatro Massimo Bellini) ir kt.

Ieva Barbora turi dvi seseris Vaidą ir Vaivą. Atlikėja augina šunį vardu Fredis.

Solistės veikla 
2009 ir 2010 m. tapo „Dainų dainelės“ diplomantė (vadovė – Alfreda Cechanovičienė).
2016 m. debiutavo LMTA operos studijos meno projekte „One G In“ Tatjanos vaidmeniu (P. Čaikovskio opera „Eugenijus Oneginas“) kultūros festivalyje PIN Diena 2016: Kultūros martonas Kablyje.

Nuo 2012 m. Ieva Barbora Juozapaitytė dirba Lietuvos Nacionaliniame Operos ir Baleto Teatre (LNOBT), sėkmingai debiutavo G.Verdi operoje „La Traviata“, G.Puccini operoje „La boheme“, F.Lehar operetėje „Die lustige Witwe“ ir kt.

Solistė koncertuoja su LVSO, Lietuvos valstybiniu pučiamųjų instrumentų orkestru „Trimitas“. 2013 m. debiutavo Lietuvos nacionalinėje filharmonijoje su Lietuvos kameriniu orkestru (dir. Modestas Barkauskas).

2014 m. kartu su Lietuvos valstybiniu simfoniniu orkestru (dirigentas prof. Gintaras Rinkevičius) ir Vilniaus miesto opera pasirodė premjerinėje Dalios Ibelhauptaitės režisuotoje G.Verdi operoje „Trubadūras“.

2016 m. koncertavo su LMTA liaudies instrumentų orkestru (dir. E. Ališauskas). Dainavo LRT 2016 m. Naujametiniame koncerte drauge su Lietuvos valstybiniu simfoniniu orkestru (dirigentas prof. Gintaras Rinkevičius).

2000 m. Kauno valstybiniame muzikiniame teatre sukūrė pagrindinį Elizos Dulitl vaidmenį F.Loewe muzikle „Mano puikioji ledi“. Solistė Klaipėdos valstybiniame muzikiniame teatre 2002 m. debiutavo pagrindiniame vaidmenyje Antoníno Dvořáko operoje „Undinė“.Dainininkė pasirodo koncertinėse programose drauge su pianistais prof. Nijole Ralyte, Justu Čeponiu, Aleksandru Vizbaru, Mihai Diaconescu, vargonininke Renata Marcinkute-Lesieur ir kt.

Kita muzikinė veikla 

2020 m. keturi solistai Ieva Barbora Juozapaitytė, Indrė Anankaitė, Laimonas Bendaravičius bei Kasparas Damulis susibūrė į populiariosios klasikos grupę „IL SENSO“. Solistai aktyviai koncertuoja ir turi sceninės patirties ne tik didžiosiose scenose, bet ir televiziniuose projektuose. “IL SENSO” verčiant iš italų kalbos reiškia “prasmė”.

I.B.Juozapaitytė nuolat dalyvauja įvairiuose televizijos koncertuose ir muzikiniuose projektuose, veda muzikinius renginius ir TV laidas. Solistė yra kviečiama būti modeliu, pristatant modos kūrėjų darbus.

Šaltiniai 
https://artistdb.eu/lt/nousr/contests/booklet?competition_id=13&stagepass=0&participant=766

Lietuvos dainininkai
Sopranai
Opera